KOMISIJOS REGLAMENTAS (EB) Nr. 1052/2006
2006 m. liepos 11 d.
iš dalies keičiantis Reglamentą (EB) Nr. 2222/2000, nustatantį Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo finansines taisykles (Sapard)
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu (1), ypač į jo 12 straipsnio 2 dalį,
kadangi:
(1)
Komisijos reglamento (EB) Nr. 2222/2000 (2) 7 straipsnio 3 dalyje nustatytos išsamios automatiško įsipareigojimų dėl nepanaudotų asignavimų panaikinimo taisyklės ir numatyta juos panaikinti 2004 ir 2005 metų atžvilgiu antrųjų metų, einančių po atitinkamo finansinio įsipareigojimo metų, gruodžio 31 d. (automatinio panaikinimo „n + 2 taisyklė“) pagal 1999 m. birželio 21 d. Tarybos reglamento (EB) Nr. 1260/1999, nustatančio bendrąsias nuostatas dėl struktūrinių fondų (3), 31 straipsnio 2 dalį.
(2)
2005 metais Bulgarijoje ir ypač Rumunijoje buvo dideli potvyniai, kurie trukdė įgyvendinti priemonę ir galėjo turėti poveikio 2004 ir 2005 m. numatytų asignavimų naudojimui.
(3)
Todėl būtų tikslinga Bulgarijai ir Rumunijai taikyti „n + 3“ automatinio panaikinimo taisyklę 2004 ir 2005 metų atžvilgiu.
(4)
Todėl Reglamentą (EB) Nr. 2222/2000 reikėtų atitinkamai iš dalies pakeisti.
(5)
Šiame reglamente numatytos priemonės atitinka Europos žemės ūkio orientavimo ir garantijų fondo (EŽŪOGF) komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2222/2000 7 straipsnio 3 dalis pakeičiama taip:
„3. Atsižvelgdama į 10 straipsnio reikalavimus, Komisija automatiškai panaikina bet kurią įsipareigojimo dalį, kuri nebuvo sumokėta į sąskaitą arba kuriai ji negavo priimtinos mokėjimo paraiškos iki šių datų:
a)
dėl asignavimų, atitinkančių 2000 m. metinį paskyrimą: 2004 m. gruodžio 31 d.;
b)
dėl asignavimų, atitinkančių 2001 m. metinį paskyrimą: 2005 m. gruodžio 31 d.;
c)
dėl asignavimų, atitinkančių 2002 m. metinį paskyrimą: 2006 m. gruodžio 31 d.;
d)
dėl asignavimų, atitinkančių 2003 m. metinį paskyrimą: 2006 m. gruodžio 31 d.;
e)
dėl asignavimų, atitinkančių 2004 m. metinį paskyrimą: 2007 m. gruodžio 31 d.;
f)
dėl asignavimų, atitinkančių 2005 m. metinį paskyrimą: 2008 m. gruodžio 31 d.;
g)
dėl asignavimų, atitinkančių 2006 m. metinį paskyrimą: 2008 m. gruodžio 31 d.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 11 d.